open-index/open-wikipedia-markdown huggingface dataset:
Reiårsfossen

**Reiårsfossen** er en over 200 m høy foss ved riksvei 9 like sør for Ose i Setesdal. Reiårsfossen fikk sitt navn fordi en av bygdas husmannsgutter, Reiår (gammel skrivemåte for Reidar), hadde forelsket seg i en gårdsjente på Ose. For å få henne satte bonden som betingelse at han skulle ride over den øverste delen av fossen tre ganger. Dette gjorde han, men sagnet forteller at han ville ta en tur til over fossen til ære for sin kommende brud, noe som fikk de fatale følger at både hesten og Reiår falt ned og mistet livet.

Fossen er blitt en turistattraksjon og det er etablert en campingplass, Reiårsfossen Camp ved Åraksfjorden like nedenfor fossen, hvor det årlig arrangeres flere festivaler og stevner, bla. Ose Countryfestival og en fiskefestival.

Det går en helårs bomvei til toppen av fossen og videre innover til Reiårsvann.

I 2009 satte Knut William Bygland, eieren av Reiårsfossen Camp, flombelysning på fossen og kalte den Norges svar på Niagara Falls.
Pat Cash

**Patrick «Pat» Cash** (født 27. mai 1965 i Melbourne i Australia) er en australsk tidligere tennisspiller.

Cash ble profesjonell tennisspiller i 1982 og i løpet av sin tenniskarriere i årene 1982&ndash;90 vant han sju single- og tolv doubleturneringer. Han var som best nummer fire (1988) på rankinglisten over verdens beste mannlige singlespillere.

Allerede i sitt første proffår vant han sin første tittel da han vant turneringen i Melbourne og i 1984 nådde han semifinalen i Grand Slam-turneringen Wimbledon men han tapte til John McEnroe i tre strake sett. Senere samme år var han i semifinalen i US Open der han også tapte knepent mot Ivan Lendl etter fem sett.

I 1987 var Pat Cash i to Grand Slam-finaler på gras, først Australian Open der han tapte for svenske Stefan Edberg som vant etter fem sett. I den andre finalen,  Wimbledon, kom han til final etter å ha slått ut Mats Wilander i kvartfinalen og Jimmy Connors i semifinalen. I finalen møtte han verdeneneren Ivan Lendl som han beseiret med 3-0 i sett (7-6, 6-2, 7-5). Cash vant dermed sin første og eneste Grand Slam-tittel i en singleturnering.

Cash møtte i 1988 Mats Wilander i finalen i Australian Open men han tapte den meget jevne kampen med 3-6, 7-6, 6-3, 1-6, 6-8.

Pat Cash er den yngste spilleren som deltatt i en verdensfinale i Davis Cup som 17-åring (1983). Cash spilte den avgjørende kampen i finalen mellom Australia og Sverige, Cash lå under med 0-2 i sett mot Joakim Nyström, men klarte å snu kampen til seier. Australia vant dermed cupen. Cash gjentok bedriften i 1986 da han vant den avgjørende kampen mot Mikael Pernfors og Australia vant cupen på nytt.

## Grand Slam-titler
*  **[[Wimbledon (tennis)|Wimbledon]]:** 
** Single menn: 1987 (han beseiret Ivan Lendl med 7-6, 6-2, 7-5 i finalen)

## Referanser

## Eksterne lenker
* 
*
Amerikatrollbær

**Amerikatrollbær** (*Actaea rubra*) er en flerårig urt i soleiefamilien som er utbredt i Nord-Amerika. Den er svært lik den europeiske arten trollbær (*Actaea spicata*), men har røde eller hvite bær, ikke svarte. 

## Referanser




## Kilder
* 
* 
* 

## Eksterne lenker

*
Nils Gilje

**Nils Gilje** (født 1947) er en norsk filosof og kulturhistoriker som har forsket på 1500- og 1600-tallets idéhistorie. Han har utgitt flere bøker innen sitt fagområde. Han var ansatt som professor ved Universitetet i Bergen.

Gilje tok hovedfag i 1977 ved Universitetet i Bergen. Hovedfagsoppgaven hadde tittelen *Dialektikk, motsigelse og realopposisjon : en filosofisk analyse av dialektikkens status i marxistisk filosofi*. Han to en doktorgrad i 1990, samme sted, med avhandlingen *Det naturrettslige kontraktparadigmet : en teorihistorisk analyse av naturrettsfilosofi og kontrakttenkning i tradisjonen fra Hobbes til Kant*. 

Han var i mange år ansatt som professor vitenskapsteori ved Institutt for kulturstudier og kunsthistorie, Universitetet i Bergen. Senere hadde han en stilling som forsker ved OsloMet. Han er professor emeritus fra 2017. 

Gilje har skrevet en lang rekke artikler og bøker om idé- og kulturhistoriske emner. Han har særlig arbeidet med 1500- og 1600-tallets idéhistorie. 

I 2003 utgav han boka *Heksen og humanisten*, om Anne Pedersdotter, Norges mest kjente heksesak. Utover dette er han kjent for en rekke fagbøker og lærebøker innen samfunn og filosofi, blant annet *Samfunnsvitenskapenes forutsetninger* (sammen med Harald Grimen) (1993) og *Filosofihistorie 1 og 2* (sammen med Gunnar Skirbekk).

## Bibliografi
* *Anomalier i moderne vitenskapsfilosofi*, 1987. 
* *Arbeiderpartiet og "det gode liv"* ,1999. 
* *Tankeliv i den lutherske stat*, 2002. 
* *Heksen og humanisten: Anne Pedersdatter og Absalon Pederssøn Beyer*, Bergen Fagbokforlag, 2003. 
* *Kuturelle landskap: sted, fortelling og materiell kultur*, 2007. (med Torunn Selberg) 

## Referanser


## Eksterne lenker
* Fordummende vrøvl hos Skavlan (reaksjoner på Giljes utsagn om kristendom i programmet *[[Først & sist]]* i 2005, Norge i Dag)
Marie de France

**Marie de France** var fra Frankrike, men bodde i England der hun i årene 1155-70 skrev en rekke noveller på vers, tilegnet kong Henrik 2. Oftest utspiller handlingen seg i Bretagne, for der forlovet Henriks sønn Geoffrey seg med en hertugdatter i 1166, før han ble hertug over regionen hans mor kom fra, dronning Eleanor, også kalt *fair maid of Brittany*.

Marie de Frances mest kjente verk er de tolv versnovellene hun skrev under betegnelsen *lais*, en sjanger skapt av henne selv. I prologen forteller hun at hun egentlig hadde tenkt å overføre historier fra latin til «romansk», altså å oversette antikke romaner. Men ettersom slike fortellinger var blitt så vanlige, valgte hun heller å gjenfortelle keltiske sagn som dikt. Disse kalte hun *lais*. Alle handler om kjærlighet, fortalt etter et fast grunnskjema i tre deler, der paret først er lykkelig, men utsettes for prøvelser og ulykker før de finner hverandre igjen, der trofast kjærlighet belønnes, mens svik og  troløshet straffer seg.
Maries kvinneskikkelser har lite til felles med trubadurdiktningens fjerne diva. Hennes damer er aktive og deltagende kvinner. I «Asketreet» blir et hittebarn funnet ved et nonnekloster der hun vokser opp - under navnet Asketreet. En greve faller for henne og tar henne til sin frille. Men han forventes å gifte seg med en jevnbyrdig, en adelsdame. Asketreet godtar dette, gjør til og med brudekammeret i stand med sitt eget vakreste teppe. Slik blir hun gjenkjent av sin mor, og belønnes for sin lydighet mot skjebnen da greven velger å gifte seg med henne, i stedet for med adelsdamen som viser seg å være hennes egen tvillingsøster. 
Historien gjenfinnes hos Chaucer i *The clerk's tale*; han kaller piken Griselda.Katelin Brownfield: ''The clerk's tale'' by Chaucer Christine de Pisan bruker også historien om Griselda; Boccaccio skriver om Griselda i *[[Dekameronen]]*, mens John Gower endret navnet hennes i *Tale of Constance* i *Confessio Amantis*. 

Omkring 1180 skrev Marie en samling på 102 fabler, *Ysopet*, bygd på en angelsaksisk fabelsamling, men moralen er Maries egen. Hun er også regna som forfatter av legenden *[[St. Patrick]]s lidelser*  og helgen-biografien *La Vie seinte Audree* («St. Audreys liv»).

## De 12 ''lais''
* *Guigemar*
* *Equitan*
* *Le Fresne* («Asketreet»)
* *Bisclavret* («Varulven»)
* *Lanval*
* *Les Deux Amanz* («De to elskende»)
* *Yonec*
* *Laüstic* («Nattergalen»)
* *Milun*
* *Chaitivel*
* *Chevrefoil* («Kaprifolium»)
* *Eliduc*

## Referanser


## Litteratur
* Blain, Virginia, et al. (1990): «Marie de France» i: *The Feminist Companion to Literature in English*, Yale UP, s. 714
* Howard, Bloch, R. (2003.): *The Anonymous Marie de France*. Chicago: U. of Chicago Press.
* Burgess, Glyn Sheridan, & Busby, Keith (1986): *The Lais of Marie de France*. Oversettelse til moderne engelsk prosa med innledning. Penguin Books Limited.
* Burgess, Glyn Sheridan (1987): ''The Lais of Marie de France: text and context''. Manchester UP. .

## Eksterne lenker
* 
* ''www.mariedefrance.org'' 
* Det internasjonale Marie de France-selskapet
* Komplett bibliografi, inkludert sekundærlitteratur (Archives de littérature du Moyen Âge, Arlima)
Ohio (andre betydninger)

**Ohio** kan referere til:

* Ohio, en delstat i USA
* Ohio (elv), en elv i USA
* Ohio Country, også kalt Ohio Territory
* Ohio County i Indiana
* Ohio County i Vest-Virginia
* Ohio County i Kentucky

* Ohio-klassen, en amerikansk ubåtklasse
* Ohio (Neil Young-sang) fra 1970
Gabriela Sabatini

**[[Gabriela Sabatini]]** (født 16. mai 1970 i Buenos Aires) er en tidligere profesjonell argentinsk tennisspiller

Sabatini var en av verdens ti beste kvinnelige tennisspillere i årene 1986&ndash;95. Hun var som best nummer tre (1995) på rankinglisten over kvnnelige singlespillere. I løpet av sin tenniskarriere vant hun 27 single- og 14 doubleturneringer.

Hennes største seier var da hun vant singlefinalen i Grand Slam-turneringen US Open i 1990 over sin doublepartner Steffi Graf

I 1998 vant hun doubleturneringen i Wimbledon sammen med Steffi Graf. Sabatini vant blant annet også fire singletitler i Italian Open (1988, 1989, 1991 og 1992). Hun vant en olympisk sølvmedalje under Sommer-OL 1988 i Seoul. 
 
Sabatini ble i 2006 opptatt i International Tennis Hall of Fame.

## OL-medaljer
* OL 1988  Seoul - sølv i tennis (single damer).

## Grand slam-titler
*  **[[Wimbledon (tennis)|Wimbledon]]:**
** Double kvinner: 1988 (sammen med Steffi Graf)
*  **[[US Open (tennis)|US Open]]:**
** Single kvinner: 1990 (hun beseiret Steffi Graf med 2-0 i sett i finalen)

## Referanser


## Eksterne lenker
*
Amorf

Et **amorft** stoff (fra gresk *amorphos*,som betyr «uformelig» eller «formløs», altså strukturløs) er et fast stoff der det ikke er noen definert finstruktur på molekylnivå. Disse stoffene savner krystallenes ordnede indre struktur, og viser derfor heller ikke noen regelbundet ytre form.

Amorfe stoffer har ikke et fast smeltepunkt, de blir normalt mykere innenfor et smelteintervall og når øvre grense passeres er materialet flytende. Som fast stoff har amorfe materialer to distinkt forskjellige tilstander; en *glassfase* og en *myknet* fase. Under glasstemperaturen er stoffet i glassfase mens over er materialet mykt og formbart. Vanlig glass er et slikt amorft materiale,

De fleste faste stoffer forekommer i forskjellige allotroper, både krystallinske og amorfe. Dersom amorfe varianter ikke oppstår naturlig kan de ofte fremstilles ved rask nedkjøling av smeltet materiale (vitrifikasjon eller forglassing). Dette reduserer molekylenes mobilitet og forhindrer at de rekker å innta energimessig gunstige posisjoner i en krystallstruktur. I metaller må slik nedkjøling foregå svært raskt, og praktisk er dette ofte ikke mulig. Amorfe allotroper kan også ofte fremstilles ved tilsetning av små mengder andre stoffer som forhindrer krystallisering. Dette utnyttes i vindusglass der silisiumdioksid (SiO2) tilsettes natriumkarbonat (Na2CO3, *soda*). Uten slik tilsetning og sakte nedkjøling danner silisiumdioksid kvartskrystall.

Amorfe plasttyper har en uregelmessig kjede som er snodd inn i seg selv og andre kjeder. Materialet er ofte stabilt under glasstemperaturen, over blir det formbart og vil normalt krype, dvs. trekke seg sammen. Amorfe plaster påvirkes oftest lettere av forskjellige kjemikalier enn andre plasttyper.

Voks, stearin, elfenben, PVC og akryl er eksempler på andre amorfe stoffer.
Fylkesvei 5876

**Fylkesveg 5876** går mellom Runde og Buholmen i Herøy kommune. Veiens lengde er 15,6&nbsp;km.

## Historie
Goksøyrvegen mellom Goksøyr og Runde ble påbegynt 1895 og fullført 1897 med 2,5 meter bredde. Mellom 1934–1937 ble deler av veien oppgradert, og Goksøyrtunnelen åpnet. Rundebrua åpnet i 1982, Sæviktunnelen i 1980 og Remøybrua i 1967. Strekningen Remøyholmen–Buholmvika sto ferdig i 1956.

Frem til 2019 hadde veien betegnelsen Fylkesvei 18 (Møre og Romsdal).

## Kommuner og knutepunkter

*Endepunkt Goksøyr, Runde
* Goksøyrtunnelen (139 m)

* Sæviktunnelen (968 m)

## Referanser


## Eksterne lenker
* Vegvesenets vegkart 
*
Leif Edward Ottesen Kennair

**Leif Edward Ottesen Kennair** (født 1970) er en norsk psykolog, forsker og spesialist i klinisk voksenpsykologi. Som forsker har han vært spesielt opptatt av evolusjonspsykologi. Han er ansatt som professor ved Institutt for psykologi, NTNU. 

Kennair ble cand.psychol. i 1999 ved det psykologiske fakultet, Universitetet i Bergen, og tok en doktorgrad om evolusjonspsykologi i 2008 ved NTNU. Avhandlingen hans hadde tittelen *The evolutionary psychology of psychopathology : towards an integrative conceptual framework and research programme*. 

Kennair er godkjent som kognitiv terapeut og veileder i kognitiv terapi, og er spesialist i klinisk voksenpsykologi. Han har i flere år vært ansatt ved Institutt for psykologi, NTNU og ble utnevnt professor i personlighetspsykologi i 2012. Han var instituttleder fra 2009 til 2013.

Han har forsket på områder som generell evolusjonspsykologi, evolusjon av psykopatologi, universell menneskelig natur versus adaptive individuelle forskjeller, seksualitet adferd, partnervalg, tvangslidelse, generell angstlidelse, samt metakognisjon. Kennair har flere ganger deltatt i diverse TV-program relatert til sitt fag, blant annet i talkshowet *[[Først & sist]]* på NRK og *[[God ettermiddag, Norge!|God Ettermiddag Norge]]* på TV 2. Han var også en av intervjuobjektene i Harald Eias dokumentarserie *[[Hjernevask (TV-program)|Hjernevask]]* fra 2010.

Han har utgitt og vært medforfatter på flere bøker. I 2004 gav han ut boka *Tvangstanker*.

## Referanser
Assosiasjon

**Assosiasjon** skjer når to forhold eller stimuli blir knyttet sammen ved at erfaringen av det ene leder til det andre. Dette skyldes gjentatt kobling. Noen ganger kalles det for «pavlovsk assosiasjon» etter Ivan Pavlovs klassiske eksperiment for betinging.

## Se også
*Fri assosiasjon
Nepal Kamyunishta Parti (Marksbadi Leninbadi Maobadi)

**Nepal Kamyunishta Parti (Marksbadi Leninbadi Maobadi)** (*NKP (MLM)*) &ndash; engelsk *Communist Party of Nepal (Marxist-Leninist-Maoist)*, på norsk *Nepals Kommunistiske Parti (marxist-leninist-maoistisk)*, var et lite kommunistparti i Nepal fra 1981 til 2005.

Partiet oppsto ved en splittelse i NKP (Chautho Mahadhiveshan) i 1981.

Det ble opprinnelig kalt *NKP (Krishna Das)* etter *Krishna Das Shresta*, som var partileder i hele partiets levetid. Senere brukte det navnet NKP (MLM), og ble også kalt NKP (Malema).

En gruppe som splittet seg ut av NKP(MLM) på 1980-tallet, dannet partiet Nepal Samyabadi Party (Marksbadi-Leninbadi-Maobadi) &ndash; *NSP (MLM)*. (Navnet kan virke forvirrende, fordi engelsk og norsk oversettelse av partinavnet er identisk med navnet til morpartiet. Ordet som brukes for kommunisme i partinavnet &ndash; *samyabadi* &ndash; er mer typisk for partipolitisk navneskikk i India enn i Nepal.)

Under demokratiopprøret Jana Andolan 1990 var partiet med i den revolusjonære fronten Samyukta Rashtriya Janaandolan, der de dominerende partnerne var NKP (Mashal) og NKP (Masal). 

Ved valget i 1991 deltok partiet i valgfronten Samyukta Janamorcha Nepal, der det dominerende partiet var NKP (Ekda Kendra). NKP (MLM) gikk ut av valgfronten ikke lenge etter valget.

At det alt fantes et parti som kalte seg NKP (Marksbadi Leninbadi Maobadi) var trolig en grunn til at Prachandas og Baburam Bhattarais flertallsfløy av NKP (Ekda Kendra) i mars 1995 valgte å omdøpe partiet sitt til bare NKP (Maobadi). (Å bruke (maoistisk) i et partinavn var den gangen nokså uvanlig, både i Nepal og ellers i verden, og å bruke bare maoistisk uten å sette (marxist-leninistisk) foran hadde få eller ingen partier gjort før. Den ekstreme mengden kommunistpartier i Nepal som hadde nokså like navn, og spesielt eksistensen av NKP (MLM), fikk kanskje Prachandas parti til å velge den uvanlige navneformen med bare (maoistisk) i parentes.) I så fall kan dette være det kraftigste sporet NKP (MLM) har satt etter seg i nepalsk politikk.

I valget i 1999 stilte partiet 3 kandidater og fikk ingen valgt.

Under periodene med våpenhvile først på 2000-tallet hadde NKP (MLM) møter med NKP (Maobadi).

I 2002 ble NKP (MLM) med i fronten Samyukta Bammorcha, som opprinnelig besto av 5 kommunistiske småpartier.

I 2005 ble Samyukta Bammorcha med i Sjupartialliansen for demokrati i Nepal som den minste av de sju partnerne, og den eneste som aldri hadde fått valgt noen representant til parlamentet.

15. november samme år slo NKP (MLM) og NSP (MLM) seg sammen til et nytt parti: NKP (Sanyukta Marksbadi Leninbadi Maobadi) &ndash; på norsk NKP (forent marxist-leninist-maoistisk).

Fra mai 2006 ble dette partiet regjeringsparti gjennom at Samyukta Bammorcha (som da besto av 3 mindre partier) fikk 1 minister i Sjupartialliansens nye regjering.

## Se også

* NKP (Chautho Mahadhiveshan)
* NSP (MLM)
* NKP (SMLM)
* Samyukta Rashtriya Janaandolan
* Samyukta Janamorcha Nepal
* Samyukta Bammorcha
* Sjupartialliansen for demokrati i Nepal
Ladetrykk

**Ladetrykk** er det trykket en turbo, eller en kompressor lager som presser luft inn til forbrenningsmotoren.Måles ofte måles i psi eller bar. Jo større ladetrykk jo større motoreffekt.

Normalt for en bensin motor er rundt 0,5 – 0,8 bar ladetrykk. Men i enkelte tilfeller kan de lade over 2 bar. 
En kompressor lader maks 1,3bar. Mens en turbo kan lade mye mer.
Husdråpa

**Husdråpa** (norrønt *Húsdrápa*) er ei dråpa, et skaldekvad fra ca. 985 som er bevart i Den yngre Edda, der det er sitert noen usammenhengende vers. 

Kvadet blir tillagt skalden Ulv Uggesson som beskriver i kvadet mytologiske hendelser som er malt eller gravert inn i kjøkkenpaneler, derav den huslige tittelen. De versene som er blitt bevart beskriver tre hendelser:
* Tors fisketur
* Balders begravelse
* Loke og Heimdall som kjemper om Frøyas smykke Brisingamen

*Husdråpa* er ofte sammenlignet med *[[Haustlong]]* og *[[Ragnarsdråpa]]* som også beskriver kunstverk med mytologiske scener.

Kvadet blir nevnt i *[[Laksdøla saga]]* hvor det står: 

:*«Til dette bryllupet kom det en mengde gjester, for nå var den nye gjestestua ferdig. Til stede ved bryllupet der var Ulv Uggesson; han hadde diktet et kvede om Olav Hoskuldsson og om de fortellinger som var malt i gjestestua. Han førte det fram der ved bryllupet. Dette kvedet er kalt Husdråpa og er godt diktet. Olav lønte ham vel for kvedet.»*

## Referanser


## Eksterne lenker
* Úlfr Uggason: Húsdrápa 3-6 – oversettelse og notater om vers 3-6
* To utgaver av de bevarte fragmenter
* Húsdrápa på norrønt hos «Kulturformidlingen norrøne tekster og kvad».
Fylkesvei 1648

**Fylkesvei 1648** går mellom Birkheim og Sandviksbukta i Sandvika i Bærum.

Før 1. januar 2010 hadde veien betegnelsen fylkesvei 174.

Frem til 2019 hadde veien betegnelsen fylkesvei 618 (Akershus).

## Kommuner og knutepunkter

## Referanser


## Eksterne lenker
* Vegvesenets vegkart
*
Miloslav Mečíř

**Miloslav Mečíř** (født 19. mai 1964 i Bojnice i Slovakia, daværende Tsjekkoslovakia) var en profesjonell tennisspiller

Mečíř var som best nummer fire (1988) på listen over verdens beste tennisspillere både som single- og doublespiller. I løpet av sin tenniskarriere vant han elleve singel og ni doubleturneringer. Han klarte aldri å vinne noen Grand Slam-turnering, men var i to finaler som han begge gangene tapte for sin landsmann Ivan Lendl. I 1986 tapte han US Open-finalen med 4-6, 2-6, 0-6 og i 1989 tapte han Australian Open-finalen med 2-6, 2-6, 2-6.

I 1988 ble Mečíř olympisk gullmedaljør da han i finalen under Sommer-OL 1988 i Seoul beseiret Tim Mayotte fra USA. Han vant også en bronsemedalje sammen med Milan Šrejber i den olympiske doubleturneringen.  

Miloslav Mečíř spilte også på det tsjekkoslovakiske Davis Cup-laget, han spilte totalt 32 Davis Cup-kamper hvorav han vant 23. Mečíř er for nærværende (2006) kaptein for Slovakias Davis Cup-lag, men han bor i Praha i Tsjekkia.

## OL-medaljer
* OL 1988  Seoul - **gull** i tennis (single herrer).
* OL 1988  Seoul - bronse i tennis (double herrer, sammen med Milan Šrejber).

## Referanser


## Eksterne lenker
*
Margarin (andre betydninger)

**Margarin** kan referere til:

* Margarin, en blanding av fettstoffer og vann
* Margarin (tegneserie), en skrevet av Kristopher Schau og tegnet av Øystein Runde
Kilsund

**Kilsund** er et tettsted i Arendal kommune i Agder, tidligere kommunesenter i Flosta kommune, fordelt på Tverrdalsøya og Flosterøya, på begge sider av Kilsundfjorden. Tettstedet har  innbyggere per 1. januar .

Kilsund har mye gammel boligbebyggelse som skriver seg fra seilskutetida.

Bedriften Kitron har fra 1966 til 2005 vært forbundet med stedet Kilsund. Bedriften har vært ledende i Skandinavia på kontraktsproduksjon av elektronisk utstyr av mange ulike typer, bl.a. hotellåser og militært kommunikasjonsutstyr.
Redcord, en produsent av treningsutstyr holder også til i Kilsund. Her produseres mye forskjellig treningsutstyr.

Kilsund Dampsag ble anlagt i 1860 og var i drift i 100 år.

I Kilsundskogen, som er Kilsunds eget byggefelt, finner man blant annet nye Flosta skole som ble bygget i 2007/08. Også FMF huset ligger på nordsiden av dette byggfeltet, ned mot vannet.

Hvert år arrangeres den historiske Flostaregattaen, som går av stabelen første helgen i juli.
Flostareggataen ble nå arrangert for 65. gang i år, 2013.

## Referanser
Fylkesvei 608 (Akershus)

**Fylkesvei 608 i Akershus** går mellom Øverland og Høvik stasjon i Bærum. Veiens lengde er 4,1&nbsp;km.

Før 1. januar 2010 hadde veien betegnelsen fylkesvei 164.

2019 ble veien del av fylkesvei 1628.

## Kommuner og knutepunkter

*  Høvik bru II (over Drammenbanen, 63 m)

## Referanser


## Eksterne lenker
* Vegvesenets vegkart
Frank McCourt

**Francis** «**Frank**» **McCourt** (født 19. august 1930, død 19. juli 2009) var en irsk-amerikansk lærer og forfatter. Han ble født i New York og vokste opp i Limerick, Irland. Han mottok Pulitzerprisen i 1997 og National Book Critics Circle-prisen i 1996 for sin erindringsbok *Engelen på det sjuende trinn* (originaltittel *Angela's Ashes*).

## Bibliografi
* *Engelen på det sjuende trinn* &ndash; 1996 (*Angela's Ashes*)
* *Ja så menn* &ndash; 1999 (*'Tis*)
* *Lærer'n* &ndash; 2006 (*Teacher Man*)

## Referanser


## Eksterne lenker
* 
* 
*
HMS «Beagle»

**HMS «Beagle»** var et britisk seilkrigsskip. Det ble sjøsatt den 11. mai 1820 og ble bestykket med ti kanoner. Etter noen år i reserve ble HMS «Beagle» utrustet som ekspedisjonsskip og utførte så tre store ekspedisjoner. 

På den andre ekspedisjonen fra 27. desember 1831 til 2. oktober 1836 var Charles Darwin med, og han samlet inn materiale og gjorde artsbeskrivelser og undersøkelser under ekspedisjonen som dannet grunnlag for hans senere teori om artenes opprinnelse (1859). Under reisen skrev Darwin notater og brev som senere ble utgitt som reiseskildringen *[[The Voyage of the Beagle]]*.

## Eksterne lenker

* «Darwin's Beagle ship 'found'», artikkel fra BBC
Endorfin

**Endorfiner** er opioide peptider som blir produsert i hypofysen og hypothalamus hos virveldyr. De er biokjemiske signalstoffer (nevrotransmittere) og ligner opiatene i det at de kan gi analgesi (smertedemping) og en følelse av velvære. Stoffene er derfor blitt kalt «kroppens eget morfin», betegnelsen er sammensatt av endogen og morfin.

Endorfin er ett hormon. Hormoner er stoffer som lages i hormonkjertler. En kjertel er en samling av celler som kan lage og skille ut ett eller flere stoffer. Hormonene viderebringer beskjeder som gjør at kroppens forskjellige organer kan kommunisere med hverandre. Samarbeidet mellom ulike deler av kroppen styres av nervesystemet og hormonene. Når kjertlene får en beskjed, sendes det hormoner ut i blodet. Insulin, adrenalin, testosteron, østrogen og serotonin er eksempler på andre kjente hormoner som kroppen vår produserer og bruker. 

Endorfiner er hormoner som blir skilt ut i kroppen når man skader seg, trener eller blir forelsket, og gjennom akupunktur. De har også betydning for opplevelse av eufori.

Til forskjell fra mange andre signalstoffer blir endorfin værende i blodet i mange timer etter at de er laget.
Mr. T

**Mr. T** (født **Laurence Tureaud**, 1952) er en amerikansk skuespiller og tidligere fribryter. Innenfor skuespillerkarrieren sin er han kjent for sin opptreden i *[[The A-Team]]* og som bokseren «Clubber Lang» i *[[Rocky III]]*. Som fribryter var han kjent for sine opptredener på *[[WrestleMania#WrestleMania I|WrestleMania I]]* som Hulk Hogans tag team partner og *[[WrestleMania#WrestleMania 2|WrestleMania 2]]* hvor han bokset mot «Rowdy» Roddy Piper.

## Referanser


## Eksterne lenker
* 
*
Effektiv rente

**Effektiv rente** har flere betydninger ut fra hvilken synsvinkel begrepet brukes.

# Den renteavkastning verdipapirer gir når det tas hensyn til papirets kurs, lånets konverteringstid og amortiseringsmåten.  
# Den rente man betaler for et lån når betalingstidspunkt for renter og avdrag samt gebyrer, provisjoner o.a. tas med. Hvis man eksempelvis låner 2,000,000 kroner med en løpetid på 20 år, 2% nominell rente, og 50 kroners termingebyr, vil den effektive renten være 2.07%. Den effektive renten varierer videre med lånebeløp og lånets løpetid, samt hvor ofte lånet forrenter seg. Ved låneopptak i banker og finansieringsinstitusjoner har låntaker krav på å få opplyst effektiv rente. Beregning av effektiv rente er gitt av Forskrift om kredittavtaler, kapittel 3.
Effektiv rente kan dermed forstås som den totale rentekostnaden, gitt at alle gebyrer konverteres til en prosentsats og kombineres med den nominelle renten.

## Se også
* Rente

## Referanser
Den gresk-ortodokse patriark av Antiokia

**Den gresk-ortodokse patriark av Antiokia og hele Østen** er en ortodoks patriark og overhodet for den ortodokse kirke i Antiokia. Han er én av fem patriarker som avleder sin tittel fra det oldkirkelige patriarkatet i Antiokia (de fire andre er den maronittisk-katolske, melkittisk-katolske, syrisk-katolske og syrisk-ortodokse).

Hans fulle tittel lyder *patriarken av den store guddommelige by [[Antiokia (Orontes)|Antiokia]], av [[Syria]], [[den arabiske halvøy|Arabia]], [[Kilikia]], [[Kaukasisk Iberia|Iberia]], [[Mesopotamia]] og hele [[Orienten|Østen]]*. Den nåværende innehaveren av tittelen er Johannes&nbsp;X (siden 2012) med sete i Damaskus.

## Historie
Kirken i Antiokia har opplevd en rekke skismer gjennom tidene (i&nbsp;518, 687, 1098 og 1724), som resulterte i at det i dag er fem kirker som gjør krav på tittelen *patriark av Antiokia*. Linjen som førte frem til det gresk-ortodokse patriarkatet bestod av patriarkene som var lojale mot keiserne og patriarkene av Konstantinopel. I korsfarertiden førte dette til at patriarkene av Antiokia måtte leve i eksil i Konstantinopel fra 1098 til 1276, mens korsfarerne innsatte en latinsk patriark av Antiokia.

Patriarkens sete ble i 1342 flyttet fra Antiokia til Damaskus, der det har ligget siden. Det siste skismet oppstod i 1724, da patriark Kyrillos VI gikk over til katolisismen, som ga opphav til den melkittiske kirke. Patriarken av Konstaninopel innsatte deretter Silvestros som ny ortodoks patriark.

## Liste over patriarker
For patriarker før 1724 se liste over patriarker av Antiokia.

* Silvestros (1724&ndash;1766)
* Filemon (1766&ndash;1767)
* Daniel (1767&ndash;1791)
* Evthymios (1792&ndash;1813)
* Serafim (1813&ndash;1823)
* Methodios (1823&ndash;1850)
* Hierotheos (1850&ndash;1885)
* Gerasimos (1885&ndash;1891)
* Spyridon (1891&ndash;1898)
* Meletios II (1899&ndash;1906)
* Gregor IV (1906&ndash;1928)
* Alexander III (1928&ndash;1958)
* Theodosios VI (1958&ndash;1970)
* Elias IV (1970&ndash;1979)
* Ignatios IV (1979&ndash;2012)
* Johannes X (2012&ndash;)
Albert Salomon

**Albert Salomon** (født 8. desember 1891 i Berlin, død 18. desember 1966 i New York) var en tysk sosiolog. Han var nevø av kvinnesakskvinnen Alice Salomon.

## Studier
Han studerte først kunsthistorie, religionshistorie og filosofi ved Universitetet i Berlin fra 1910. Siden fortsatte han å studere filosofi i Freiburg og Heidelberg, hvor han kom i kontakt med Max Weber og Georg Lukács blant andre. I første verdenskrig gjorde han tjeneste som sykepleier, og i 1921 fikk han sin doktorgrad på en avhandling om vennskapskulturen i Tyskland i det 18. århundre.

I 1926 ble han dosent på Deutsche Hochschule für Politik i Berlin. Samme år skrev han en artikkel om Max Weber i «Die Gesellschaft. Internationale Revue für Sozialismus und Politik», et tidsskrift han senere ble redaktør for. Her introduserte han unge skribenter som Hannah Arendt, Walter Benjamin og Herbert Marcuse. I 1931 fikk han polio, og da han i 1933 hadde mistet jobben på grunn av sin jødiske bakgrunn, emigrerte han med sin familie til USA i 1935. Her ble han til sin død i 1966 som forsker og pedagog på The New School for Social Research.

## Referanser


## Litteratur
**Primærlitteratur**
* Salomon, Albert, 1921: *Der Freundschaftskult im 18. Jahrhundert in Deutschland. Versuch zur Soziologie einer Lebensform.* Universität Heidelberg, Dissertation (Microfiche). Nytt opptrykk i: *Zeitschrift für Soziologie*, 1979, S. 279-308.
* Salomon, Albert, 1955: *The Tyranny of Progress. Reflections on the Origins of Sociology.* New York: Noonday Press. In deutscher Übersetzung von M. Rainer Lepsius: *Fortschritt als Schicksal und Verhängnis. Betrachtungen zum Ursprung der Soziologie.* Stuttgart: Enke 1957
* Salomon, Albert, 1963: *In Praise of Enlightenment.* Cleveland: Meridian Press.

**Sekundærlitteratur**
* Grathoff, Richard, 1995: Portrait: Albert Salomon 1891-1966, S.235-242 i: *International Sociology*, 10
* Gostmann, Peter; Ikas, Karin und Wagner, Gerhard, 2005: Emigration, Dauerreflexion und Identität. Albert Salomons Beitrag zur Geschichte der Soziologie, S.267-284 i: *Soziologie. Forum der Deutschen Gesellschaft für Soziologie*, Jg. 34, Heft 3.
* Matthiesen, Ulf, 1988: „Im Schatten einer endlosen Zeit.“ Etappen der intellektuellen Biographie Albert Salomons, S.299 – 350 i: Srubar, Ilja (Hg.) *Exil Wissenschaft Identität: Die Emigration deutscher Sozialwissenschaftler 1933 – 1945* Frankfurt am Main: Suhrkamp
* Mayer, Carl, 1967: In Memoriam: Albert Salomon 1891 – 1966, S.213-225 i: *Social Research*, 34, 2
* Vaitkus, Steven, 1995: Albert Salomon´s Sociology of Culture, S.127-138: *International Sociology*, 10
Pelle Sandstrak

**Per Anders «Pelle» Sandstrak** (født 1965) er en svensk-norsk komiker, skuespiller og regissør som er mest kjent for stykket *Mr. Tourette Och Jag*, som omhandler hans egen lidelse, Tourettes syndrom.   

Sandstrak vokste opp i Overhalla. Han hadde vansker på skolen på grunn av utagerende oppførsel, og utviklet tidlig tvangslidelser i tillegg til Tourette. Foreldrene identifiserte tidlig sykdommen som Tourettes syndrom, men fikk ikke stilt diagnosen og fikk dermed ikke nødvendig hjelp. Sandstrak flyttet til Oslo, der tvangslidelsene utviklet seg videre og isolerte ham fra andre. På et tidspunkt ble han tilbudt amfetamin, og begynte med selvmedisinering. På vei inn i en kriminell løpebane ble han arrestert, og mens han satt i varetekt klarte han å komme i kontakt med en svensk ekspert på Tourettes syndrom. Dermed begynte en seks år lang behandling for tvangslidelser. Gjennom kognitiv atferdsterapi fikk han bukt med disse, og han lærte seg å leve med Tourette.

Sandstrak begynte å regissere sine egne stykker på 1990-tallet og har opptrådt som stand-up komiker siden begynnelsen av 1990–årene. Han er også kunstnerisk leder for teater- og filmkonstellationen *Barton Fink-gruppen* og har i flere år turnert med foredrags-forestillingen *Mr. Tourette och jag* både i Skandinavia og Nord-Amerika. 

I 2008 gav han ut selvbiografien *Mr. Tourette och jag*. 

## Referanser


## Eksterne lenker
*
Folk og Land

***Folk og Land*** var en norsk politisk avis som inneholdt kommentarer og artikler om Norge under andre verdenskrig og rettsoppgjøret etter krigen med forsvar for Nasjonal Samling (NS), Vidkun Quislings tyskvennlige fascistparti 1933–1945. 

*Folk og Land* begynte så smått som en stensil under navnet *Skolenytt* i Kristiansund i 1947. Initiativet ble tatt av den pensjonerte læreren Nils Vikdal som ville renvaske lærere som hadde vært medlemmer i det NS-styrte Norges Lærersamband. Avisa ble omdøpt til *8. Mai* året etter. Etter Viksdals død i 1952 skiftet bladet navn til *Folk og Land* og fikk redaksjon i Oslo. På det meste hadde det rundt 2000 abonnenter. Bladet ble gitt ut av det NS-vennlige Institutt for Norsk Okkupasjonshistorie (INO). Siste utgave kom ut i februar 2004. Deretter ble INO lagt ned, og alt testamentert til Stiftelsen norsk Okkupasjonshistorie (SNO).  

Redaksjonen i *Folk og Land* støttet åpent NS og det nasjonalsosialistiske Tysklands side under okkupasjonen av Norge under andre verdenskrig og mente den seirende siden etter krigen forvrengte og forfalsket historien. For eksempel står det i et innlegg fra 1970 følgende: *«Men en ting bør vi i hvertfall være enige om. Nemlig at med [[Adolf Hitler]] gikk historiens største personlighet etter [[Jesus Kristus|Kristus]] bort.»* Avisa var også preget av sterk antikommunisme og hyllet Francos fascistiske diktatur i Spania, peronistene i Argentina og tilsvarende bevegelser. Flere av artiklene hadde, som NS, «et kristent grunnsyn og en sterk, norsk nasjonal forankring». 

Tidlig i 1950-årene lå opplaget ifølge *Norsk krigsleksikon* på mellom 6- og . Ved opphør var dette falt til vel , hvorav halvparten ble delt ut gratis.

## Redaktører
Redaktører i *Folk og Land* og dets forgjengere.
* Nils Vikdal 1947-1950 (Under navnet *Skolenytt*, fra 1948 *8. mai*)
* Arvid B. Arntzen 1950-1952
* Finn Brun Knudsen 1952-1955 (Fra desember 1952 som *Folk og Land*)
* Johannes Kringlebotn 1955-1958
* Odd Melsom og Alexander Lange 1958-1973
* Odd Isachsen 1973-1975
* Rolf Christiansen 1975-1978 (Ansvarlig redaktør, assistert av en redaksjonskomité)
* Kåre Haugerud 1978-1988
* Bjørn Østring 1988-1997 (En rekke personer stod oppført som ansvarlig redaktør i denne perioden, men ifølge Østring selv stod han og en venn bak avisens virksomhet.)
* Kjell Blich Schreiner 1997-2004

## Referanser




## Eksterne lenker
* Stiftelsen norsk Okkupasjonshistorie
* Intervju i ''Dag og tid'' med den siste redaktøren i ''Folk og Land'' i 2004
Einar Øverenget

**Einar Øverenget** (født 1964) er en norsk filosof og foredragsholder som hovedsakelig har arbeidet med spørsmål knyttet til etikk. Han har utgitt flere bøker innen sitt fagområde. Han er ansatt som professor ved Høgskolen Innlandet.

Øverenget ble cand.philol. i 1992 ved Universitetet i Oslo. Hovedfagsoppgaven hans handlet om Martin Heidegger og hadde tittelen *Heidegger's concept of Dasein : in division one of Being and time*. Han tok en doktorgrad i filosofi i 1996 ved Boston College. Avhandlingen hans var om Martin Heideggers bok *[[Sein und Zeit]].*

Han ble ansatt som stipendiat ved UiO i midten av 1990-årene og fikk i slutten av tiåret stillingen som førsteamanuensis. I 2000 ble han ansatt som rektor ved ACTIVA Humanistisk Akademi, som han forøvrig var med på å etablere samme år. I 2018 ble han ansatt som professor ved Høgskolen Innlandet med hovedkontor på Rena.

Øverenget har vært opptatt av å gjøre filosofien tilgjengelig for alle og bidratt som fast "husfilosof" i radioprogram som *[[Nitimen]]* og TV-program som ''God Morgen Norge.'' Han har også vært fast spaltist i ''Dagbladet Magasinet''.

Han har utgitt flere bøker, deriblant *Hannah Arendt* (2001), *Eksistens* (2003), *Å bli sin egen venn* (2004), *Lykkens filosofi* (2006), *Livets Øyeblikk* (2007), *Hemmeligheter* (2009) og *Gnist - liv, valg og vilje* (2017).

I 2012 var han en av de sakkyndige vitnene i rettssaken mot Anders Behring Breivik.

## Bibliografi
* 1998 - *Seeing the self : Heidegger on subjectivity*
* 2001 - *Hanna[h] Arendt*
* 2002 - *Du er filosofen : spørsmål til dine svar* (sammen med Øyvind Kvalnes)
* 2003 - *Eksistens : en bok om frihet, angst og død*
* 2005 - *Å bli sin egen venn*
* 2006 - *Lykkens filosofi*
* 2007 - *Livets øyeblikk*
* 2008 - *Hva er lykke?*
* 2008 - *Penger eller verdier?* (sammen med Morten Malmø)
* 2009 - *Hemmeligheter*
* 2009 - *Sokrates og pappa* (illustrert av Øyvind Torseter)
* 2011 - *Sokrates og pappa tar seg tid* (illustrert av Øyvind Torseter)
* 2012 - *Sokrates* (illustrert av Øyvind Torseter)
* 2013 - *Helstøpt*
* 2015 - *Profesjon & kjærlighet : en bok om de yngste barna i barnehagen* (sammen med Line Melvold)
* 2016 - *Etikk, følelser og dilemmaer i barnehagen : en aktiv bok for barnehagelærere og ledere i barnehagen* (sammen med Line Melvold)
* 2017 - *Gnist : liv, valg og vilje*
* 2019 - *Verdier i vår tid?* (medforfatter)

## Referanser


## Eksterne lenker
*
Zahra

**Zahra** (arabisk زهراء, persisk زهرا) er et kvinnenavn av arabisk opprinnelse. Det er en av hederstitlene til Muhammeds datter Fatima. Betydningen kan være «hvit», «blomst» eller «lys».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Zahra Kazemi (1949&ndash;2003), iransk-canadisk journalist, torturert til døde i iransk fengsel
* Zahra Bani (f. 1979), somalisk spydkaster

## Referanser


## Eksterne lenker
Den gresk-ortodokse patriark av Jerusalem

**Den gresk-ortodokse patriark av Jerusalem og hele Palestina**, kortform **Patriarken av Jerusalem**, er en ortodoks patriark og overhodet for den ortodokse kirke i Jerusalem. Hans fulle tittel lyder *patriarken av den hellige by [[Jerusalem]] og hele [[Palestina]], av [[Syria]], [[Jordan|områdene]] på den andre siden av [[Jordan (elv)|Jordan]], Kana i [[Galilea]] og [[Sion|Det hellige Sion]]*. Siden 2005 har patriark Theofilos III ledet kirken etter at hans forgjenger, Ireneos I, ble avsatt. Den formelle tiltaleformen er «patriarken av den hellige byen Jerusalem og hele det hellige land, Syria, bortenfor elven Jordan, Kana av Galilea og hellige Sion». Han er den religiøse leder av omtrentlig 130 000 øst-ortodokse kristne i det hellige land, mange av dem palestinere.

Ved siden av den gresk-ortodokse kirke brukes tittelen *[[patriark av Jerusalem]]* også i den armensk-apostoliske, den latinsk-katolske og den melkittisk-katolske kirke. Den gresk-ortodokse patriarken er imidlertid den eneste av disse som kan vise til en ubrutt linje med biskoper fra urkirken og frem til i&nbsp;dag.

Patriarken har i de siste århundrene alltid vært greker, mens de troende stort sett er arabisktalende (og de senere år også russisktalende i Israel), noe som har gitt grunn til konflikter. Patriarken og biskopene rekrutteres fra Den allhellige gravs broderskap som er et munkefellesskap som har til oppgave å vokte over de hellige stedene  og som teller noe over hundre personer. Munkene rekrutteres stort sett fra Hellas. Patriarken styrer kirken sammen med synoden, som består av biskoper og et par arkimandritter.

I henhold til gammel kirkelig lovgivning måtte valget av en ny patriark godkjennes av landets hersker. Det innebærer i dag at valget må anerkjennes av den israelske regjeringen, kongen av Jordan og de palestinske selvstyremyndighetene. Denne anerkjennelsen er vanligvis en ren formalitet.

## Se også
* Liste over ortodokse patriarker av Jerusalem

## Referanser


## Eksterne lenker
*Eastern Orthodox Patriarchate of Jerusalem, *Jerusalem-patriarchate.info*
*Jerusalem (A.D. 71–1099), *Catholic Encyclopedia*
Zahra Kazemi

**Zahra «Ziba» Kazemi-Ahmadabadi** (زهرا کاظمی احمدآبادی på persisk)‎ (født 1949 i Shiraz i Iran, død 11. juli 2003 i Iran) var en iransk freelance-fotograf som bodde i Montréal, Canada, og som ble arrestert i Iran for å ha tatt bilder av Evin-fengselet. Hun døde men hun var i varetekt.

Det iranske regimet hevdet først at dødsfallet skyldtes et hjerneslag. Etter sterkt internasjonalt press utnevnte president Muhammed Khatami en etterforskningsgruppe som i august 2003 konkluderte med at dødsfallet skyldtes en hjerneblødning som følge av slag mot hodet. En forhørsleder fra etterretningsvesenet ble pågrepet for drapet, men ble i 2004 frikjent.

Shahram Azam, en tidligere militærlege som forlot Iran og søkte asyl i Canada i 2004, har sagt at han undersøkte Kazemis kropp etter dødsfallet og kunne se tegn på voldtekt og tortur. Han så blant annet brudd på hjerneskallen, brudd på nesen, en knust tå, brekte fingre og blåmerker på kroppen. Canada anser Kazemis dødsfall som et mord.

## Referanser


## Eksterne lenker
* En iransk ugjerning blir avslørt &ndash; Aftenposten
* Journalist slått ihjel i Iran &ndash; Dagbladet Magasinet
* – Journalist ble slått ihjel &ndash; NRK Nyheter
Pija Lindenbaum

**Pija Lindenbaum**, registrert som *Pia Margareta Lindenbaum*, (født 27. april 1955 i Sundsvall i Sverige) er en svensk barnebokforfatter og illustratør. 

Lindenbaum har skrevet og illustrert egne bildebøker for barn og tegnet i blant andre Moni Nilsson-Brännströms populære barnebøker om Tsatsiki. Flere av bøkene er oversatt til norsk. Lindenbaum er medlem av Svenska barnboksakademien. 

## Bibliografi (utvalg)
### Bildebøker med egen tekst
* 1990: *Else-Marie och småpapporna* (på norsk *Else-Marie og de små pappaene* 1991)
* 1991: *Boken om Bodil* (på norsk 1992)
* 1994: *Min! – om viktiga saker inne*
* 1995: *Ha den! – om mammas och pappas saker*
* 1996: *Britten och prins Benny*
* 1997: *Starke Arvid*
* 1998: *Glossas café*
* 2000: *Gittan och gråvargarna* (på norsk *Gitte og gråulvene* 2001)
* 2001: *Gittan och fårskallarna*  (på norsk *Gitte og sydensauene* 2003)
* 2003: *Gittan och älgbrorsorna* (på norsk *Gitte og elgbrødrene* 2006)
* 2004: *Säjer hunden? – en djurljudbok* (*Hva sier dyrene?* på norsk samme år)
* 2005: *När Åkes mamma glömde bort* (på norsk *Da Åkes mamma glemte alt* 2006)
* 2006: *Lill-Zlatan och morbror raring*
* 2007: *Kenta och barbisarna*
* 2009: *Siv sover vilse*

## Priser (utvalg)
* Emil-prisen 2010
* Astrid Lindgren-prisen 2008
* Wettergrens barnbokollon 2005
* Bokhandelns val 2005
* Bokjuryn kategori 0-6 år 2000
* Augustpriset 2000 for *Gittan och gråvargarna*
* Elsa Beskow-plaketten 1993
* BMF-plaketten 1991 for *Else-Marie och småpapporna* 
* Expressens Heffaklump 1990 for *Else-Marie och småpapporna*

## Referanser


## Eksterne lenker
* 
* 

*  Forlaget Rabén & Sjögrens presentasjon av Lindenbaum Pija
Eufori

**Eufori** (fra gresk *εὐφορία*) er et medisinsk uttrykk som betyr opprømthet, løftet sinnsstemning på grunn av rusmidler, visse sykdommer eller behandlinger. Ordet kommer fra gresk via latin og er brukt i psykiatrien som beskrivelse av en tilstand av lykke hos mentalt syke pasienter. Det brukes også i overført betydning om nyforelskede og om andre som opplever lykkerus ved store opplevelser.
Katja Nyberg

**Katja Johanna Alice Nyberg** (født 24. august 1979, Stockholm, Sverige, vokst opp i Finland) er en norsk tidligere håndballspiller. Hun spilte blant annet for den norske klubben Larvik HK og på det norske landslaget. Nyberg er datter av Robert Nyberg, den første finske utenlandsproffen i håndball.

## Karriere
I mange år drev Nyberg primært med friidrett. Hun drev en del med høydehopp, hvor den personlige rekorden er 1,67 meter, men framfor alt satset hun på finske nasjonalsporten spyd, hvor den personlige rekorden er 52,50 meter.

Nyberg startet sin håndballkarriere i Sparta IF i Finland, som ble trent av hennes far. I 1997 flyttet hun til Sverige og spilte en sesong for Stockholmspolisen IF, før hun flyttet til Norge. Hun spilte syv sesonger for Larvik HK og var med på å vinne fem norske seriemesterskap, fire norske  cupmesterskap og en europacuptittel. Hun ble kåret til "Årets kvinnelige spiller" i norsk eliteserie i 2001 og 2005.

I 2005 flyttet hun til Slovenia, der hun spilte en sesong for Krim Ljubljana. Fra 2006 til sommeren 2010 spilte hun for danske Ikast-Bording, som senere skiftet navn til FC Midtjylland. Fra sommeren 2010 spilte hun i Larvik HK. Hun var med på laget som vant NM i 2011, og tok dermed del i sin femte kongepokal. Hun ble også seriemester med Larvik i 2011/2012-sesongen.

I januar 2001 ble Nyberg norsk statsborger, og hun debuterte på det norske landslaget 23. mars 2001 mot Frankrike. 

Per 23. august 2008 hadde hun spilt 99 landskamper og scoret 321 mål. Hun ble europamester med Norge i 2004 og 2006, og var med å ta sølv i VM i 2007, hvor hun også ble kåret til mesterskapets mest verdifulle spiller. Hun tok gull under OL i 2008 sammen med resten av det norske landslaget. Etter OL-seieren ble Nyberg utnevnt til æresmedlem av det finske håndballforbundet.

## Meritter landslag
* OL 2008 – Gull
* VM 2007 – Sølv, VMs beste spiller
* EM 2006 – Gull
* EM 2004 – Gull
* VM 2003 – 6.-plass
* EM 2002 – Sølv

## Tidligere klubber
*  Sparta IF
*  Stockholmspolisen IF
*  Larvik HK
*  Krim Ljubljana
*  FC Midtjylland Håndbold

## Referanser


## Eksterne lenker
*
Telegeusidae

* *[[Telegeusis]]*
* *[[Pseudotelegeusis]]*
* *[[Pseudokarumia]]*

**Telegeusidae** er en liten familie av biller som bare finnes i et begrenset område mellom det sørvestlige USA og Ecuador. De blir av og til regnet som en undergruppe av familien Phengodidae. Disse sjeldne og lite kjente billene kan kjennes på at palpene (labialpalpene og/eller maksillepalpene) er sterkt forlenget og pølseformede. Ingenting er kjent om biologien til disse billene.

## Utseende
Små til middelsstore (2,5 – 5,5 mm), slanke biller, ligner overfladisk ganske mye på underfamilien småbløtvinger (Cantharidae, Malthininae). **Hodet** er nokså stort, fremoverrettet og noe flatt, med små, men utstående, runde fasettøyne. Enten labialpalpene, eller maksillepalpene, eller begge deler, er sterkt forlenget og henger ned under hodet som to eller fire pølseformede vedheng. **Brystskjoldet** (pronotum) er lite og kort, firkantet, bredere enn langt. **Dekkvingene** er myke, forkortede og dekker hverken flygevingene eller bakkroppen. De er avrundet i spissen som hos småbløtvingene. Bakkroppen er lang, slank og myk. Beina er korte og noe krumme. Larvene er ukjente.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien **Telegeusidae** Leng, 1920 (ev. del av Phengodidae)
***** Slekten *[[Ceratogeusis]]* Ferreira, 2025 - Panama
***** Slekten *[[Platyphalus]]* López-Pérez & Santiago-Caballero, 2026 - Mexico
***** Slekten *[[Pseudokarumia]]* Pic, 1931 – blant annet kjent fra Costa Rica
***** Slekten *[[Pseudotelegeusis]]* Wittmer, 1976 – kjent fra Trinidad, Costa Rica, Panama
***** Slekten *[[Stenodrilus]]* López-Pérez & Santiago-Caballero, 2021 - Mexico
***** Slekten *[[Telegeusis]]* Horn, 1895 – utbredt mellom det sørvestre USA og Panama
****** *Telegeusis debilis* Horn, 1895
****** *Telegeusis nubifer* Martin, 1931
****** *Telegeusis schwarzi* Barber, 1952
****** *Telegeusis texensis* Flenor & Taber, 2001
****** *Telegeusis* sp. Zaragoza, 1975

## Kilder
Telegeusidae i *Tree of Life* (med foto av David Maddison): http://www.tolweb.org/Telegeusidae/9203
## Eksterne lenker
*